Sulu sultonatas
Sulu sultonatas (malajų kalba: Kesultanan Sulu) – istorinė valstybė, egzistavusi dab. Filipinų pietuose ir Rytų Malaizijoje, 1450 – 1898 m. Jo pagrindinė tauta buvo tausugai, tačiau didžiausio išsiplėtimo laikais sultonate gyveno daug skirtingų tautų. Sultonato centras buvo Sulu salynas ir Džolo miestas. Tačiau jis taip pat valdė Basilaną, Tavitavi, Palavaną ir Sabahą.